Riebeeckrand se nuwe 2018-groep leiers bekend | Randfontein Herald
Plank of Death – most terrifying base jump in the world – WATCH (WARNING: STRONG LANGUAGE) - 5 hours ago
Riebeeckrand se nuwe 2018-groep leiers bekend
Riebeeckrand se nuwe seniorraad vir die 2018 skooljaar wil nie net binne die skool 'n verskil maak nie maar ook die gemeenskap.
Die nege dagbestuurslede. Foto ingestuur.
Hoërskool Riebeeckrand se Seniorraad vir die 2017/ 2018-skooljaar is onlangs ingehuldig en hul Bestuurkomitee aangekondig.
Die hoofseun is Renaldo Liut en die hoofdogter Larisha van Wyk. Volgens Elzeri Wright, skoolwoordvoerder is Larisha en Renaldo sedert sesjarige ouderdom vriende.
Hulle het oor die jare heen 'n hegte vriendskap opgebou wat nou tot hul voordeel strek en hulle 'n uitmuntende span maak. Albei is baie trots om deel te wees van wat hulle 'n "spogskool" noem en kan nie wag om hande te vat met die res van die Dagbestuur en Seniorraad nie.
Hoërskool Riebeeckrand se nuwe hoofseun en hoofdogter: Renaldo Liut en Larisha van Wyk. Foto ingestuur
Die onderhoofseuns is Martin Schutte en Jason Storm, terwyl Christy Duvenage as die onderhoofdogter aangewys is. Corrine Human, Jessica Joubert, Pierre Maree en Stefan Schutte maak deel uit van die uitvoerende komitee.
"Hulle wil hulle graag saam 'n verskil maak deur van Riebeeckrand 'n skool te maak wat 'n positiewe impak op die toekoms van Randfontein en sy gemeenskap sal hê. Ons skool se leuse is 'Geanker in geloof', en hulle wil graag saam met die res van die skool op die beginsels en waardes staan wat die skool onderskryf. Ons sal weer vanjaar op God se hulp steun om van Riebeeckrand 'n skool te maak waar kinders, ouers en onderwysers elke dag gelukkig kan saamwerk," het Elzeri gesê.